Diari Oficial de la Generalitat Valenciana


Sumari del DOGV 6234, del 26-03-2010 (2010/2839)

Notificació de sentència dictada en el judici verbal de desnonament per falta de pagament número 1729/2009.
-----------------------------------------------------------------------------------------------------------

### Dades del document

Número de DOGV
:   6234

Data del DOGV
:   26-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2839


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de sentència dictada en el judici verbal de desnonament per falta de pagament número 1729/2009. [2010/2839]  
Judici verbal (desnonament per falta de pagament) 001729/2009  
Part demandant: María de Mena Álvarez.   
Part demandada: Stanimir Stanimirov.   
En el judici a què es fa referència s'ha dictat la sentència que té l'encapçalament i la dispositiva literalment com segueix:   
judici verbal de desnonament número 1729/09   
Jutjat de Primera Instància número 23 de València.   
Sentència número 34/10   
València, 22 de febrer de 2010  
Desamparados Almenar Belenguer, magistrada jutgessa del Jutjat de Primera Instància número 23 de València, he vist aquestes actuacions de judici verbal civil seguides amb el número 1729/09, a instàncies de María de Mena Álvarez, representada per la procuradora Ana María Ballesteros Navarro i assistida pel lletrat José María Mena Pérez, contra Stanimir Stanimirov, declarat en rebel·lia. S'hi exerceix una acció de resolució de contracte d'arrendament d'habitatge per falta de pagament de la renda, més una acció de reclamació de rendes.   
Dispositiva  
Estime la demanda presentada per María de Mena Álvarez, representada per la procuradora Ana María Ballesteros Navarro, contra Stanimir Stanimirov, declarat en rebel·lia, i condemne el demandat a pagar a l'actora la quantitat de set mil cinc-cents euros (7.500 euros), i els interessos de l'article 576 de la Llei 1/2000, d'Enjudiciament Civil, més les rendes que es produïsquen des de març de 2010, inclusivament, en avant, fins que la part actora recupere la possessió plena i disponibilitat de l'habitatge; i declare resolt per falta de pagament de la renda el contracte d'arrendament subscrit per les parts el 13 d'octubre de 2008 i, en conseqüència, declare que pertoca el desnonament de l'habitatge propietat de l'actora, siti a València, carrer de la Marina Alta, número 4, escala 11, pis segon, porta 6, amb plaça de garatge annexa número 241, amb l'advertència al demandat que, si no el desallotja de forma voluntària, en serà llançat a càrrec seu. S'imposen al demandat les costes del procediment.   
Contra aquesta sentència, que no és ferma, s'hi pot interposar un recurs d'apel·lació per a l'Audiència Provincial, que s'haurà de preparar davant d'aquest Jutjat dins del termini de cinc dies hàbils, comptador des que es notifique, en els termes de l'article 457 de la Llei 1/2000, d'Enjudiciament Civil (LEC), i de conformitat amb el que disposa la disposició addicional quinzena de la Llei Orgànica del Poder Judicial, per tal de complir l'obligació d'efectuar un dipòsit per a interposar un recurs.   
Feu saber a l'arrendatari que, de conformitat amb l'article 449.1 de la Llei 1/2000, d'Enjudiciament Civil, no se li admetrà cap recurs si quan el prepara no manifesta, i ho acredita per escrit, que ha pagat les rendes vençudes i les que d'acord amb el contracte haja de pagar de bestreta.   
Feu saber igualment a l'arrendatari que, en el cas de que no desallotge voluntàriament l'immoble arrendat, una vegada la sentència siga ferma i la demanda executiva siga presentada per l'actora, en serà llançat en la data ja indicada de 21 d'abril de 2010, a les 11.00 hores.   
Aquesta és la meua sentència, que jutjant en primera instància pronuncie, mane i firme».   
Atés que es desconeix el domicili o la residència actuals de la part demandada, Stanimir Stanimirov, mitjançant la provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de sentència.   
València, 3 de març de 2010.- El secretari judicial: Alberto Martínez de Santos.